Versoeking in jou donkerste uur deur carolus | Bydraes | Woes - Kreatiewe platform vir Afrikaans
Titel: Versoeking in jou donkerste uur
Aantal woorde: 834
Datum gepubliseer: 13 Feb 2010
Job 3:1 Toe het Job begin praat en sy geboortedag vervloek.
Job 3:2 Hy het gesê:
Job 3:3 "Die dag waarop ek gebore is, moes nooit aangebreek het nie, die nag toe gesê is ‘n seuntjie het in die wêreld gekom.
Job 3:4 Daardie dag moes net donkerte gewees het; God daarbo moes dit nie eens raakgesien het nie; geen lig moes dié dag deurgebreek het nie.
Job 3:5 Donkerte en duisternis moes dit opgeëis het, wolke moes daaroor toegetrek het, sonsverduistering moes dit oorval het.
Job 3:6 Die donkerte moes daardie nag ingesluk het, dit moes nooit ingereken gewees het by die dae van die jaar nie, dit moes nooit bygevoeg gewees het by die berekening van die maande nie.
Job 3:7 "Ja, daardie nag moes niemand gebore gewees het nie, daar moes geen blydskap gewees het nie.
Job 3:8 Wie dae vervloek, moes ook dié dag vervloek het, hulle moes die Leviatan aangehits het om dit te vernietig.
Job 3:9 Die môrester moes verduister gewees het, hy moes tevergeefs gewag het op die lig en nooit die dag sien breek het nie,
Job 3:10 want hy het nie gekeer dat ek gebore word nie, my hierdie smart nie gespaar nie.
Job 3:11 Waarom het ek nie by my geboorte gesterf nie, net toe ek gebore is, my laaste asem uitgeblaas nie?
Job 3:12 Waarom was daar knieë om my op neer te sit, borste om my te voed?
Job 3:13 Anders kon ek nou stil in die graf gelê het, rustig in die dood geslaap het
Job 3:14 saam met konings en hulle raadgewers wat puinhope herbou het,
Job 3:15 of saam met vorste wat goud besit het, wat hulle huise vol silwer gemaak het.
Job 3:16 "Waarom was ek nie maar ‘n misgeboorte wat sonder meer begrawe is nie, ‘n doodgebore kind wat nooit die daglig gesien het nie?
Job 3:17 Dan sou ek daar gewees het waar die goddeloses nie meer kwaad stook nie, waar dié wat gedaan is, rus vind,
Job 3:18 waar die gevangenes saam rus geniet en nie meer die stem van die slawedrywer hoor nie;
Job 3:19 daar waar klein en groot saam is, waar die slaaf vry is van sy eienaar.
Job 3:20 "Waarom moes God dan die lewenslig gee aan ‘n man wat net swaar kry, waarom moes Hy lewe gee aan ‘n man wat so bitter ly,
Job 3:21 aan iemand wat tevergeefs hunker na die dood, wat daarna soek soos na ‘n verborge skat,
Job 3:22 wat maar te bly sou wees om in ‘n graf te kom en daaroor sou jubel?
Job 3:23 "Waarom die lewenslig gee aan ‘n man wat vir hom geen pad vorentoe sien nie, ‘n man vir wie God van alles afgesny het?
Job 3:24 "Ek kan nie eet van die pyn nie, ek kan nie ophou kreun nie.
Job 3:26 Ek het geen rus en geen vrede nie, geen verposing nie, net angs."
Job 3:1-10 - Vir sewe dae het Job se vriende in stilte by hom gewaak, sonder om empatie of vertroosting te bied. Ter self ter tyd het Satan hom heeltyd aangeval in sy gedagtes om hom te laat begin tweifel en met die oog daarop om Job se gedagtes so te stuur dat hy by die punt sal kom dat hy sy God sal verwens. Satan was blykbaar toegelaat om so ver te gaan, en ook om liggaamlike pyn en geestelike wroeging mee te bring.
Job, dien as menslike voorbeeld van Christus, se innerlike wroeging, beide in die tuin van Getsemane en aan die kruis, waar Hy die mees onmenslike lyding moes deurgaan, en dit kom veral as gevolg van Satan se aanvalle op Hom in Sy donkerste uur.
Daardie innerlike wroeging is die direkte oorsaak van die veranderinge wat daar in Job plaasvind, vanaf die totale oorgawe aan die Wil van God, tot die angstige ongeduld wat hier weerspieël word en ook in latere dele van die boek.
Die gelowige, wat besef dat slegs enkele druppels van hierdie bitter beker, baie erger is as enige menslike pyn wat ons kan ervaar, terwyl ons steeds die wonder soete liefde van Christus beleef, sal nie verbaas wees dat Job maar net `n passievolle mens was soos andere voor en na hom nie, maar sal verheug wees om te lees dat Job, alhoewel hy sy geboorte vervloek en verwens het, hy nie aan Satan se versoeking gelyk gegee het deur sy God te vervloek nie. Satan was hierdeur verkeerd bewys en kon nie bewys dat Job vals was in sy geloof in die Here God nie.
Job was sekerlik agterna skaam oor sy uitbarsting oor sy geboorte, maar hy het nooit sy God verloën nie. Daarom is hy sekerlik vandag saam met God.
Net soos Job word miljoene mense vandag nog in hul donkerste ure van wanhoop deur Satan bedrieg en versoek. Kom ons staan sterk, en klou vas aan ons enigste Verlosser, Vertrooster, Redder, Seun van God - Jesus Christus - die enigste Weg na die Vader.
Lees ander artikels deur carolus
Jess, mag jy so 'n gekerm gespaar bly! Carolus, dankie vir die uiteensetting van Job en die boodskap daarby. Mens is geneig om Job te "by-pass" terwyl dit goed gaan.
10 jaar 1 week 5 dae 8 ure oud
Raak julle mense nie moeg daarvopor om heeltyd so te kerm nie!
Versoeking in jou donkerste uur
Pragtige uiteensetting van JOb,. Dankie
10 jaar 2 weke 15 ure oud
Liefde Hartseer Genade Vergifnis Die lewe Geluk Bejaardes Frustrasie Eg Suid Afrikaans Familie Die wet Godsdiens Pyn Inspirerend Dankbaarheid
385 Nie-lede aanlyn